ជូនចំពោះ​មាតាបិតា/អាណាព្យាបាលរបស់ \_\_\_\_\_\_\_\_\_\_\_\_\_\_\_\_\_\_\_\_\_\_\_\_,

សូមស្វាគមន៍​មកកាន់​សាលារៀន \_\_\_\_\_\_\_\_\_\_\_\_\_\_\_។ ក្នុងអំឡុងពេល​ទទួល​ចុះឈ្មោះ​សិស្សចូលរៀន មាតាបិតាសិស្សទាំងអស់ បានជួយបំពេញសំណួរការស្ទង់មតិអំពីការ​ប្រើប្រាស់​ភាសា ។ យោង​តាម​ចម្លើយរបស់​លោកអ្នក សាលាមានកាតព្វកិច្ចត្រូវ​ធ្វើការ​វាយតម្លៃ​កម្រិត​ជំនាញ​ភាសា​អង់គ្លេសរបស់កូនអ្នក ជាមួយនឹង​អ្នក​ជំនាញ​វាយតម្លៃភាពស្ទាត់​ជំនាញផ្នែកភាសា ។

នាយកដ្ឋាន​អប់រំ​របស់រដ្ឋ​មេន បាន​បង្កើត​ដំណើរការជាជម្រើស សម្រាប់​វាយតម្លៃភាពស្ទាត់​ជំនាញភាសា ដើម្បី​កំណត់រកឲ្យឃើញថា តើសិស្សណាដែល​ត្រូវ​សិក្សា​ភាសា​អង់គ្លេស​បន្ថែម ក្នុងអំឡុងពេលការរាតត្បាតនៃជំងឺ COVID-19 ។ ដំណើរការ​នេះ នឹងបន្តនៅមាន​ប្រសិទ្ធិភាព ក្នុងអំឡុងពេលដែល មាន​ភាពរំខានពីការ​ឆ្លងជំងឺ ដែលមិនអាចឲ្យសាលា​បង្រៀន​សិស្សដោយផ្ទាល់ ។ ច្បាប់​សហព័ន្ធ​បានតម្រូវឲ្យសាលាត្រូវរកឲ្យឃើញថាតើសិស្សណា ត្រូវចាត់ជាអ្នក​សិក្សា​ភាសាអង់គ្លេសបន្ថែម ក្នុងរវាងសាមសិបថ្ងៃ នៃអំឡុងថ្ងៃ​ចុះឈ្មោះចូលរៀន នៅដើមឆ្នាំសិក្សា ឬក្នុងរវាងពីរសប្តាហ៍ នៃការចុះឈ្មោះចូលរៀនក្នុងអំឡុងពាក់កណ្តាលឆ្នាំសិក្សា (ផ្នែកទី 1112[e][3] and 3113[b][2] នៃច្បាប់អប់រំបឋម និងមធ្យមសិក្សា- Elementary and Secondary Education Act) ។ សូម​កត់​ចំណាំទុកថា ការកំណត់រកសិស្សជាអ្នក​ត្រូវ​សិក្សា​ភាសា​អង់គ្លេស​បន្ថែម ដែល​ធ្វើឡើង​នៅតាមរដ្ឋដទៃ គឺមិនអាច​យកមកប្រើ​នៅរដ្ឋមេនបានឡើយ ។ ដូច្នេះ សិស្សថ្មីទាំងអស់ត្រូវ​តែឆ្លងកាត់​ដំណើរការ​កំណត់​រកថាតើពួកគេ​ត្រូវ​តែសិក្សា​ភាសា​អង់គ្លេស​បន្ថែម​ដែរឬទេ ដែលនេះគឺជាភាពតម្រូវ​របស់​នាយកដ្ឋាន​អប់រំ​ប្រចាំ​រដ្ឋមេន ។

ភ្ជាប់មកជាមួយនឹង​លិខិតនេះ គឺជា​សំណួរ​ដែល​កូនអ្នក​ត្រូវ​បំពេញ ដើម្បី​បញ្ចប់​ដំណើរការ​វាតម្លៃ​ជំនាញភាសា​អង់គ្លេសពីចម្ងាយ ។ សូមរក្សា​កញ្ចប់​ឯកសារនេះទុកក្នុង​កន្លែង​ដែល​មាន​សុវត្ថិភាព ហើយ​មិនត្រូវ​យកវាមកអានពិភាក្សាជាមួយកូនអ្នក ឬឲ្យអ្នក​ដទៃមើលឡើយ ។ ដំណើរការ​វាយតម្លៃនេះ ត្រូវ​ធ្វើឡើង​តាម​ទូរស័ព្ទ ឬតាម​វីដេអូ ដែល​ត្រូវ​ចំណាយពេល​ប្រហែលជា​សាមសិប​នាទី ក្នុងអំឡុងពេល​នៃការ​វាយតម្លៃ ត្រូវ​រកន្លែងដែល​ស្ងាត់មិនមានការ​រំខានសម្រាប់​កូនអ្នក ។ បើកូនអ្នក​ស្ទាក់ស្ទើរ ឬមានភាពខ្មាស់អៀន ក្នុង​ការ​ចូលរួមវាយតម្លៃ ត្រូវលើកទឹកចិត្តគាត់ឲ្យ​ខិតខំប្រឹងប្រែងយ៉ាងអស់ពីចិត្ត តែអ្នក​មិន​ត្រូវ​ផ្តល់ជំនួយ ឬជួយ​ឆ្លើយ​សំណួរ​ឲ្យ​កូនឡើយ ពីព្រោះថាការ​ធ្វើបែបនេះ វានាំឲ្យ​លទ្ធផលការវាយតម្លៃមិនមានភាពសុក្រិត ។

|  |  |
| --- | --- |
| **ដូចអ្វីដែល​បាន​ព្រមព្រៀង​ជាមួយអ្នក ការវាយតម្លៃ​ជំនាញភាសា​អង់គ្លេស​របស់កូនអ្នក ត្រូវធ្វើឡើងនៅថ្ងៃទី ៖** | **កាលបរិច្ឆេទ ៖ ម៉ោង ៖** |
| **បើអ្នក​មិន​ទំនេរក្នុងថ្ងៃនេះទេ ឬបើអ្នក​ត្រូវការ​អ្នកបកប្រែភាសា ហើយមិនទាន់បានស្នើសុំទេ សូមហៅទូរស័ព្ទមកលេខ ៖** |  |
| **ឈ្មោះគ្រូអ្នកធ្វើការ​វាយតម្លៃ ៖** |  |

អ្នក​នឹងទទួល​បានលិខិត​ជូនដំណឹងដល់​មាតាបិតា/អាណាព្យាបាលសិស្ស ស្តីអំពី​កម្រិតភាពស្ទាត់​ជំនាញ​ភាសា​អង់គ្លេស​របស់កូនអ្នក ព្រមទាំង​អនុសាសន៍​ពីបុគ្គលិកសាលា ចំពោះការ​ទទូលបាន​សេវាកម្មជ្រោមជ្រែងបង្កើន​ចំណេះដឹង​ភាសាអង់គ្លេសដល់កូនអ្នក បើជាការ​ចាំបាច់ ។

បើ​សមត្ថភាពភាសា​អង់គ្លេស​របស់កូនអ្នកស្ថិតក្នុងកម្រិត *ចាប់ផ្តើម*, *ផុសឡើង*, ឬ *កំពុងលូតលាស់*  កូនរបស់អ្នក​នឹង​ទទួលបាន​ការជ្រោមជ្រែង​ដើម្បី​បង្កើន​ជំនាញ​ភាសា​អង់គ្លេសរបស់គាត់ ពីគ្រូដែលមាន​បទពិសោធន៍ ដែលនេះគឺជាផ្នែកមួយនៃសកម្មភាពសិក្សារបស់គាត់នៅក្នុង​សាលារៀន​របស់យើងខ្ញុំ ។ សេវាកម្ម​ជ្រោមជ្រែងនេះ នឹងនៅបន្តផ្តល់​ជូន​រហូតដល់​កូនអ្នក​ក្លាយជាអ្នក​មានភាពស្ទាត់​ជំនាញ​ភាសា​អង់គ្លេស ។

ចំពោះសិស្សដែល​ភាសា​អង់គ្លេស​របស់គាត់​ស្ថិតក្នុងកម្រិត​កំពុងលូតលាស់ សាលានឹង​ធ្វើការ​វាយតម្លៃជាលើកទីពីរ នៅពេលដែលពេលវេលាអំណោយផលអាចធ្វើឡើងដោយជួបមុខផ្ទាល់ ។ លទ្ធផលពីការវាយតម្លៃ​លើកទីពីរនេះ នឹង​អាចបញ្ជាក់ប្រាប់ថា តើកូនរបស់អ្នក ត្រូវបន្តទទួលបាន​សេវាកម្ម​ជ្រោមជ្រែងដើម្បី​បង្កើន​ជំនាញភាសា​អង់គ្លេស​ដែរឬទេ ។ ចំពោះសិស្សណាដែល​មាន​ពិន្ទុលើ “កម្រិតកំពុងលូតលាស់” នឹងមិន​បាច់​ត្រូវការ​សេវាកម្ម​ជ្រោមជ្រែង​ដើម្បី​បង្កើន​ភាពស្ទាត់​ជំនាញ​ភាសា​អង់គ្លេសទៀតឡើយ ។

យើងខ្ញុំ​ទន្ទឹង​រង់ចាំសហការជាមួយអ្នក ដើម្បី បញ្ចប់ដំណើរការ​វាយតម្លៃភាសា​អង់គ្លេស​ពីចម្ងាយ ។ បើ​អ្នក​មាន​ចម្ងល់ ឬកង្វល់អ្វីមួយ សូមហៅទូរស័ព្ទមកលេខ \_\_\_\_\_\_\_\_\_\_\_\_ ។ បុគ្គលិក​សាលា​យើងខ្ញុំ មានក្តីរំភើពក្នុង​ការ​រង់​ចាំបង្រៀន​កូនអ្នក​ក្នុង​ឆ្នាំសិក្សានេះ ហើយ​យើងខ្ញុំសូម​ស្វាគមន៍អ្នក​មកកាន់​ សហគមន៍ សាលារៀន ។

ដោយក្តី​រាប់អាន​ដ៏ស្មោះ

\_\_\_\_\_\_\_\_\_\_\_\_\_\_\_\_\_\_\_